[{"text_idx": "#000000", "text": "Mae ardaloedd o bwysigrwydd cadwraeth natur yn y Deyrnas Unedig yn cael eu gwarchod o dan wahanol ddarnau o ddeddfwriaeth genedlaethol a rhyngwladol."}, {"text_idx": "#000002", "text": "Mae Llywodraeth Cymru wedi nodi o safbwynt cynllunio bod safleoedd a ddynodwyd o dan y Confensiwn ar Wlypdiroedd o Bwysigrwydd Rhyngwladol, a gytunwyd yn Ramsar, Iran yn 1971, yn cael eu trin yr un fath a\u0302 safleoedd Natura 2000. Fe\u2019i bwriadwyd yn wreiddiol i warchod safleoedd o bwysigrwydd arbennig fel cynefinoedd adar dw\u0302r, \u2013 mae\u2019r Confensiwn wedi ehangu ei gwmpas dros y blynyddoedd i gynnwys pob agwedd ar warchod gwlypdiroedd a\u2019u defnyddio\u2019n ddoeth, gan gydnabod gwlypdiroedd fel ecosystemau sy\u2019n hynod o bwysig ar gyfer cadwraeth bioamrywiaeth yn gyffredinol ac ar gyfer lles bodolaeth cymunedau dynol."}, {"text_idx": "#000003", "text": "Yn 2014, roedd 7 safle Ramsar yng Nghymru (yn cynnwys 11,366 ha). O\u2019r rhain, mae 3 wedi eu lleoli yn Eryri sef cyfanswm o 882.5ha."}, {"text_idx": "#000004", "text": "Rheoli tir yn unol ag amcanion cadwraeth"}, {"text_idx": "#000005", "text": "Mae 126,303.87ha o dir yn y Parc Cenedlaethol yn cael ei reoli yn unol ag amcanion cadwraeth (Ffynhonnell : Awdurdod Parc Cenedlaethol Eryri, 2008)."}, {"text_idx": "#000010", "text": "Yn 2013 roedd 17 o Ardaloedd Gwarchodaeth Arbennig dosbarthedig yn gyfan gwbl o fewn Cymru (sy\u2019n cwmpasu 123,058 ha). O\u2019r rhain, mae 4 wedi eu lleoli o fewn Eryri sef cyfanswm o 24,301.5ha."}, {"text_idx": "#000012", "text": "Ers 1949, mae Safleoedd o Ddiddordeb Gwyddonol Arbennig (SoDdGA) wedi\u2019u datblygu\u2019n gyfres o safleoedd sy\u2019n darparu amddiffyniad statudol ar gyfer yr enghreifftiau gorau o fflora, ffawna, neu nodweddion daearegol neu ffisiograffigol Prydain. Defnyddir y safleoedd hyn hefyd i ddanategu dynodiadau cadwraeth natur cenedlaethol a rhyngwladol eraill. Wedi\u2019u nodi\u2019n wreiddiol o dan Ddeddf Parciau Cenedlaethol a Mynediad i Gefn Gwlad 1949, mae SoDdGA wedi\u2019u hail nodi o dan Ddeddf Bywyd Gwyllt a Chefn Gwlad 1981. Cyflwynwyd darpariaethau gwell ar gyfer gwarchod a rheoli SoDdGA gan Ddeddf Cefn Gwlad a Hawliau Tramwy 2000 (yn Cymru a Lloegr)."}, {"text_idx": "#000013", "text": "Yn 2014 roedd 1,019 Safle o Ddiddordeb Gwyddonol Arbennig o\u2019r fath yng Nghymru, yn gorchuddio dros 235,000 ha neu ychydig dros 12% o arwynebedd tir y wlad. O\u2019r rhain, mae 107 wedi eu lleoli yn Eryri, sef cyfanswm o 62,446.2ha."}, {"text_idx": "#000017", "text": "Yn 2007, roedd 68 o Warchodfeydd Natur Cenedlaethol yng Nghymru, y mae 21 wedi eu lleoli yn Eryri sef cyfanswm o 5,654.07ha."}]